Vist que la Disposició final del Decret 249/1980, de 25 de novembre, sobre normativa provisional del règim de comptabilitat pressupostària i rendició de comptes de la Generalitat de Catalunya, faculta el Conseller d'Economia i Finances per dictar les normes necessàries per a l'execució, desplegament i aplicació de l'esmentat Decret:
Atès que fa necessari l'establiment d'unes normes provisionals sobre tramitació de documentació comptable i règim de comptabilitat pressupostària de la Generalitat;
Atès el que disposa l'article 19 del Reglament de Règim Interior de la Generalitat de Catalunya, de 18 març de 1978,
Des de 1r. de gener de l'any 1981, el compte de despeses Públiques expressarà per conceptes pressupostaris els crèdits pressupostaris, les despeses autoritzades, les disposicions contretes i les ordres de pagament expedides contra la Tresoreria General de la Generalitat de Catalunya i les seves Caixes secundàries, quan aquestes entrin en funcionament.
El compte de Despeses Públiques serà mensual i reflectirà totes les operacions de les quals s'hagi pres raó amb càrrec al Pressupost de Despeses.
Les operacions comptables que no es pugin comptabilitzar dins de l'any, ho seran en el compte definitiu que, tancat el 30 d'abril, comprendrà les Autoritzacions i Disposicions que hagin estat aprovades fins al dia 31 de desembre de l'any anterior, i que hauran d'haver estat comptabilitzades dins del mes de gener precedent, i les Obligacions contretes, i els Pagaments Ordenats fins al tancament del compte, sempre que les adquisicions, obres, proveïments i serveis en general s'hagin realitzat, tanmateix, abans del 31 de desembre, data d'extinció de la vigència dels crèdits pressupostats, segons preveu l'article 62 de la Llei General Pressupostària, conforme al qual s'anul·laran "ipso iure" els romanents dels crèdits pressupostaris sobre les obligacions contretes, sense perjudici de la permanència dels crèdits incorporables autoritzats per l'article 73 de la Llei General Pressupostària.
Les Certificacions de crèdits a què es refereix l'article 84.d) del Reglament de Contractes de l'Estat, les expedirà el Servei de Comptabilitat de la Intervenció General de la Generalitat de Catalunya -des d'ara Intervenció General- quan es refereixin a inversions de capital compreses dins del capítol VI de l'Estat de despeses del Pressupost, prèvia petició de l'Òrgan de contractació, efectuada en forma singular i ajustant-se al model annex.
2.1 Els Comptes de Despeses Públiques -des d'ara DP- seran mensual i demostraran el desenvolupament del Pressupost de Despeses per cadascun dels conceptes que l'integren, des del primer d'any fins la fi del mes a què el compte es refereix.
Contindran totalitzacions i resums per articles i capítols.
Es formarà també el compte definitiu de liquidació del Pressupost de Despeses, en la qual també s'inclouran les operacions comptabilitzades durant el període d'ampliació del Pressupost.
Els comptes mensuals seran acumulatius.
2.2 Les operacions compreses en els esmentats comptes seran acumulatius:
a) Crèdits pressupostaris.- Comprenen els crèdits concedits en el Pressupost de Despeses aprovat per la corresponent Llei, més els documents per a suplements de crèdit o crèdits extraordinaris aprovats posteriorment, o incrementats de dotació per transferències d'organismes públics per traspassos de serveis, i en general els derivats de l'aplicació de les autoritzacions previstes en les lleis i les minoracions per anul·lacions.
b) Despeses autoritzades.- S'entén per "Autorització" l'acte pel qual el Conseller o l'Autoritat competent acorda la realització d'una despesa, calculada en forma certa o aproximada per excés, reservant per a tal fi la totalitat o una part del crèdit pressupostat.
c) Disposicions realitzades.- S'entén per "Disposició" l'acte pel qual s'acorda o concerta, segons els casos, després dels tràmits que en Dret procedeixen, la realització d'obres, prestació de serveis, o proveïments, i es formalitza la reserva de crèdit constituïda per l'operació anterior.
A diferència de l'abans esmentada, la Disposició ha de fer-se per import i condicions exactament determinades.
d) Obligacions contretes.- S'entén per "Obligació" l'operació per la qual l'Ordenació de Pagaments i el Servei Central de Comptabilitat de la Intervenció General realitzen l'autorització i la contracció als comptes dels crèdits exigibles contra la Generalitat, reconeguts sobre documents suficients.
e) Pagament Ordenats.- S'entén per "Pagament Ordenat" l'operació per la qual l'Ordenador expedeix, en relació amb una obligació contreta, la corresponent Obligació, contra la Tresoreria de la Generalitat.
2.3 Els Comptes de Despeses Públiques contindran marginalment tots i cadascun dels conceptes amb numeració independent en el Pressupost de Despeses i, per columnes, s'hi detallaran:
2.4 Serà comptedonant el Director General del Tresor i del Patrimoni, en la seva condició d'Ordenador de Pagaments, i els comptes seran autoritzats per l'Interventor en l'Ordenació Central de Pagaments i el Cap del Servei de Comptabilitat de la Intervenció General.
2.5 Els comptes definitius es retran, al seu moment, a la Sindicatura de Comptes de Catalunya, per conducte de la Intervenció General; se'n formaran tres exemplars, un dels quals restarà a la Intervenció General i els dos restants seran tramesos a la Sindicatura de Comptes perquè aquesta, previs el tràmits i comprovacions oportuns, en trameti un exemplar al Tribunal de Comptes.
Els exemplars destinats a la Sindicatura de Comptes aniran acompanyats dels següents justificants:
b) Documents originals "I", "T", "A", "D", "O", així com els de les seves fases mixtes i inverses.
d) Índexs de l'Ordenació Central remesos a la Tresoreria General.
3.1 En el Servei de Comptabilitat de la Intervenció General.
La comptabilitat del Pressupost de Despeses es durà a terme de forma centralitzada, sens perjudici de posteriors descentralitzacions en les Intervencions Delegades mitjançant utilització d'un equip de processament de dades.
Fins que s'implanti l'automatització es procedirà per mitjans manuals.
D'una manera o altra el sistema utilitzat haurà d'adequar-se per a l'obtenció dels documents i comptes següents:
Els Comptes del general de Despeses per Seccions Pressupostàries es redactaran per triplicat.
Un dels exemplars justificarà el compte definitiu de les D.P. Els altres seran l'antecedent per al Servei de Comptabilitat i el departament respectiu.
Fins que es pugui implantar el sistema de tractament automàtic es redactarà en exemplar únic.
3.2 En els Serveis Administratius de les Secretaris Generals Tècniques dels Departaments.
Els Serveis Administratius conservaran, arxivades per ordre cronològic, còpia de tots els documents comptables en els seves diferents fases, i podran, de forma optativa, portar els seus propis registres d'operacions.
En la redacció dels documents comptables assignaran les aplicacions i claus o codis de mecanització, si s'escau, dels documents que es trametin, i procediran a cada moment a la seva comprovació a fi d'evitar devolucions per les Intervencions Delegades.
Els Serveis Administratius dependran de la Secretaria General Tècnica, si bé la seva funció es coordinarà amb la Intervenció Delegada.
3.3 En les Intervencions Delegades del Departament d'Economia i Finances.
Les Intervencions Delegades depenen orgànicament del Conseller de cada Departament i funcionalment de l' Interventor General, d'acord amb el decret de 28 de maig de 1979.
Exerciran les funcions previstes en el decret esmentar i, especialment, en matèria comptable:
3.4 De manera conjunta en la Direcció General del Tresor i Patrimoni (Ordenació Central de Pagaments i Tresoreria General) i en el Servei de Comptabilitat de la Intervenció General.
L'enllaç entre Comptabilitat de D.P. i la de Tresoreria es realitzarà mitjançant l'Agrupació d' "Ordres a pagar" del Compte d' "Obligacions Diverses".
De manera que la totalitat de les "Ordres de pagament" que expedeixi l'Ordenació Central de Pagaments ha de coincidir amb la suma dels "Rebuts d'Ordenació" que figurin en l'haver o data del compte d' "Obligacions Diverses", dins de l'Agrupació "Ordres a Pagar".
Haurà de coincidir també la columna de "Pagat" d'aquest compte amb les anotacions al Compte de tresoreria.
Mitjançant Ordre del Departament d'Economia i Finances es regularan els motius d'abonament i càrrec i es definirà l'expressió del seu saldo.
4.1 Els documents de comptabilitat es divideixen en els grups següents:
4.2 Els documents de "Crèdits pressupostats" són:
Existiran documents per reflectir la fase inversa de cadascuna de les operacions anteriors.
Els documents esmentats, els estendrà el Servei de Comptabilitat i els autoritzarà el Cap, si la modificació fos publicada en el Diari Oficial de la Generalitat, i el Director General de Pressupostos i de la Despesa Pública, en els casos restants.
4.3 Els documents de "Gestió" són els originats pels diferents fets econòmico-comptables expressats en l'apartat 2.2. i motivats pel desenvolupament del Pressupost de Despeses.
La seva tramitació és independent i complementària de l'expedient administratiu de contractació.
Hauran d'ésser tramesos d'acord amb les prescripcions de la Llei i el reglament de Contractes de l'Estat abans de sotmetre'ls a la fiscalització de les Intervncions Delegades o als Serveis Centrals de la Intervenció General.
Confeccionaran, aquest documents els Serveis Administratius de les Secretaries Generals Tècniques o les Unitats Gestores dels Departaments, i seran canalitzats mitjançant els esmentats Serveis Administratius i autoritzats de la següent manera:
Autorització i anul·lació d' autorització.
Proposa: El Secretari General Tècnic o el Director General.
Disposició; Anul·lació de la Disposició; Autorització-Disposició i Anul·lació de l'Autorització-Disposició.
Obligació i Anul·lació de l'Obligació.
P: SGT o DG; I; ID i A: Ordenador de Pagaments.
Pagament; Anul·lació de Pagament; Obligació i Pagament; Autorització-Disposició-Obligació-Pagament; Anul·lació de "ADOP"; "OP" a justificar, i "ADOP" a justificar.
P: SGT o DG (en cas d'ADOP i ADOPJ, el Conseller).
I: ID i A: L'ordenador de Pagaments.
4.4 Els documents de resum comptable són els següents:
Classificació funcional, orgànica i econòmica i distribució geogràfica d'obligacions i pagaments (se'n fixarà l'estructura, funcionament i entrada en vigor mitjançant Ordre de Departament).
Tancament de Despeses, el 15 de gener.
Tancament de Pagaments, el 30 d'abril.
Els documents de tramitació són:
Remissió de documents de gestió al Servei de Comptabilitat.
Remissió de documents de gestió "OP" a l'Ordenació Central.
Remissió de documents de gestió "ADOP" al Servei de Comptabilitat i Ordenació Central.
Remissió d'Ordres de pagament a la Tresoreria General i, si s'escau, a Caixes Secundàries o Habilitacions, per al seu pagament.
Remissió al Servei de Comptabilitat i a l' Ordenació Central d'Ordres de Pagament satisfetes per la Tresoreria General i, si s'escau, per Caixes Secundàries o Habilitacions.
4.6 Destinació de les còpies dels documents:
4.7 Tots els documents comptables s'estendran necessàriament a màquina, sense separar, en cap cas, el joc de l'expedient.
4.8 Tots els impresos normalitzats seran subministrats i facilitats per la Secretaria General de la Intervenció General mentre no es creï i entri en funcionament el Sistema de Magatzem Central.
Els Serveis Administratius de les Secretaries Generales Tècniques sol·licitaran al Centre esmentat, per escrit, els impresos necessaris per atendre les seves necessitats anuals.
OPERATÒRIA DELS DOCUMENTS COMPTABLES
Les operacions comptables a què pot donar lloc el desenvolupament del Pressupost de Despeses són les següents:
En el text dels documents es consignarà el detall que figuri en el concepte pressupostari corresponent.
Es podrà abreujar aquesta transcripció, sempre que l'expressió que es consigni permeti d'apreciar exactament la naturalesa dels crèdits autoritzats.
Aprovada la iniciació d'un expedient de contractació per l'Òrgan corresponent en els termes que preveu el reglament de Contractes de l'estat, el Servei Administratiu de la Secretaria General Tècnica, en el cas que aquest expedient es tregui a licitació pública mitjançant el sistema de concurs, Subhasta o Concurs-Subhasta, formularà un document "A", per a l'anualitat corresponent, que serà tramès al Servei Central de Comptabilitat mitjançant la Intervenció Delegada, previ compliment de les fases de proposició, intervenció i autorització.
Les baixes i modificacions que es puguin produir durant l'exercici produiran document "/AD" i "AD", la tramitació del qual s'efectuarà de la mateixa forma que els anteriors.
Caldrà trametre a la Direcció general de Pressupostos i de la Despesa Pública documentació suficient de l'expedient incoat, de la qual es dedueixin els impostos compromesos per a anualitats posteriors.
Posteriorment a l'inici de cadascun dels exercicis, es formularà tants documents "AD" com obres, serveis o subministraments fossin afectats per contractacions en exercicis precedents, pels imports imputables a l'any de què es tracti i amb detall suficient per a la seva identificació.
Els documents abans esmentats, previ compliment de les fases de proposició, intervenció i autorització, seran tramesos al Servei de Comptabilitat mitjançant la Intervenció Delegada.
El document "O" serà utilitzat de manera exclusiva pels Interventors Delegats en els casos següents:
Els documents "OP", previ compliment de les fases de proposició (que haurà d'efectuar el Secretari General Tècnic de cada Departament, i significarà que el personal inclòs en nòmina ha prestat els serveis que se li remuneren), intervenció i ordenació, es trametran per conducte de la Intervenció Delegada al Servei de Comptabilitat per a la seva comptabilització i posterior tràmit de pagament.
L'Ordenació central de Pagaments tancarà les nòmines el dia cinc de cada mes i aquestes hauran de tenir entrada en la Tresoreria General abans del dia 23 corresponent.
Els documents que afectin nòmines tramesos a l'Ordenació central i que hi tinguin entrada després del dia cinc entraran en la nòmina del mes següent.
Mentre no s'estructuri i entri en funcionament el Servei de Classes Passives de la Direcció General del Tresor i Patrimoni, les nòmines seran confeccionades per l'Ordenació Central, amb els mateixos requisits que per als funcionaris en actiu.
Quant a dietes, mitjançant la declaració oportuna, degudament autoritzada pel Director General o Secretari General Tècnic.
Quant a assistències, mitjançant la certificació oportuna d'assistència.
Quant a despeses de viatges, mitjançant la factura, acompanyada dels bitllets utilitzats i, si s'utilitza vehicle propi, mitjançant la declaració oportuna en la qual figurin el recorregut i el quilometratge, i l'autorització pel Director General per utilitzar tal mitjà, en la qual consti el número de matrícula del vehicle a utilitzar.
Quant a gratificacions no fixes i hores extraordinàries, mitjançant còpia certificada de tot l'expedient de concessió efectuat pel Conseller.
c) Subvencions.- En el cas que prèviament no pugui ésser realitzada la distribució no pugui ésser realitzada la distribució total o parcial del crèdit (fase "AD") i en aquelles nominatives que figuren en el pressupost i donada la naturalesa del servei, els Serveis Administratius del Departament expediran un document "ADOP" o "ADOPJ" el qual es justificarà, sempre que la subvenció no figuri detallada nominativament en el pressupost, mitjançant còpia certificada de l'acord de concessió efectuat pel Conseller del Departament.
Els documents indicats en els apartats b) i c), previ compliment de les fases de proposició i intervenció, seran tramesos a l'Ordenació Central de Pagaments mitjançant la Intervenció delegada.
d) Altres atencions.- Per al pagament de les altres atencions en les quals prèviament hagin estat comptabilitzats els documents "AD", els Serveis Administratius expediran document "OP", que es justificarà mitjançant els comptes, certificacions o altres documents que motivin l'obligació.
e) Certificacions d'Obres, Serveis o Subministraments.- Les certificacions d'obres, serveis o subministraments, aprovades per les Unitats de gestió corresponents, es cursaran amb model oficial als Serveis Administratius de cadascun dels Departaments, els qual redactaran el corresponent document "OP", que es trametrà a l'Ordenació Central previs els tràmits corresponents, mitjançant la Intervenció Delegada.
Aquests documents comprendran detall suficient per a la seva identificació i, si s'escau, l'endossatari.
f) Transferències de l'Administració Central per a manteniment del serveis traspassats.- Fins que es desenvolupin les Intervencions Territorials, les Ordenacions secundàries de pagaments, les Caixes secundàries i les Habilitacions de Departament, l'import de les despeses de manteniment dels Serveis Transferits que afectin Tarragona, Lleida i Girona s'ordenaran mitjançant document "ADOPJ", expedits a favor dels Caps dels Serveis Territorials i sotmesos al règim de justificació previst per l'Administració Central.
Les despeses d'inversió es troben sotmeses a la normativa general que es preveu en aquest Decret.
El document comptable es justificarà mitjançant el document "OP" o "ADOP" expedit per l'Administració Central; es farà referència específica a l'ordre d'ingrés a la Caixa de la Generalitat.
A aquestes efectes es recorda especialment l'obligació de retenció per a l'Impost sobre la Renda de les Persones Físiques i per a l'Impost sobre Tràfic d'Empreses.
LIQUIDACIÓ I TANCAMENT DE L'EXERCICI
6.1 El compte definitiu de cada exercici econòmic es tancarà el dia 30 d'abril següent.
Des del 31 de desembre fins a l'esmentada data continuarà la comptabilització de les operacions imputables a l'exercici finalitzat i no registrades abans de l'esmentada data, sempre que es doni la condició indispensable d'haver estat originada per obres, serveis, subministraments i prestacions realitzades fins el 31 de desembre.
6.2 Les autoritzacions i disposicions inherents a les esmentades despeses podran ésser comptabilitzades únicament durant la primera quinzena del mes de gener.
La comptabilització de les obligacions i expedició d'ordres de pagament podrà fer-se fins al 31 de gener, mitjançant comptabilitizació dels documents "O", "P" i "OP" que procedeixin.
6.3 Seran incloses en un únic compte, tancat el 30 d'abril, totes les operacions registrades en el període comprès entre l'u de gener de l'any anterior i l'esmentada data, formant el compte definitiu de liquidació del pressupost de despeses.
6.4 El 15 de gener, els saldos de les autoritzacions que representen l'import d'aquelles de les quals no s'ha disposat seran anul·lats mitjançant l'oportú document "TD" que expedirà el Servei de Comptabilitat.
També s'anul·laran el 31 de gener els saldos de Disposicions, mitjançant documents "TP".
Els saldos de crèdits pressupostats resultants, després d'haver practicat les operacions a què es refereixen els dos paràgrafs anteriors, representaran els romanents de crèdit, que han d'ésser anul·lats segons estableix l'article 62 de la Llei Pressupostària.
6.5 El saldo d'obligacions representa l'import de les que es troben pendents d'ordenar-ne el pagament, i es traspassarà a un compte global amb referència a l'exercici pressupostari corresponent.
Per l'esmentat import, el Servei Central de Comptabilitat formarà una relació nominal, que s'adjuntarà com a justificant del compte de D.P.
L'esmentat compte d'obligacions contretes i pendents d'ordenar-ne el pagament en finalitzar l'exercici econòmic es portarà independentment per a cada secció del pressupost de despeses, obrint les corresponents fitxes que recolliran precisament com a saldo entrant el de les obligacions de tots els conceptes de cada secció, al qual s'aniran imputant els pagaments ordenats que siguin procedents.
El Diari d'aquesta mena d'operacions serà únic i recollirà la totalitat dels pagaments ordenats, sigui la que sigui la Secció de Pressupost de Despeses de l'exercici a què es refereixi.
Es donarà compte mensualment d'aquestes operacions.
6.6 El romanents de crèdits anul·lats en cada concepte del Pressupost de Despeses de les diferents Seccions el 31 de gener següent a l'exercici al qual corresponguin, seran comptabilitzats, de manera que per part del Servei de Comptabilitat es puguin expedir les certificacions oportunes.
Les ordres de Pagament que no siguin satisfetes el 30 d'abril conservaran tota la vigència fins al moment que es facin efectives als creditors, s'anul·lin o se'n declari la prescripció.
ACTUACIONS DE LES INTERVENCIONS DELEGADES DE LA INTERVENCIÓ GENERAL DEL DEPARTAMENT D'ECONOMIA I FINANCES.
7.1 Independentment de les comeses que corresponen a les Intervencions respectives en l'exercici de les seves funcions de fiscalització prèvia d'obligacions i despeses, la relativa a la intervenció de la inversió de les quantitats destinades a realitzar serveis, obres i adquisicions es portarà segons les normes vigents a aquest respecte per a l'Administració Central i d'acord amb les instruccions que pogués dictar en relació amb l'esmentada funció la Intervenció General de la Generalitat de Catalunya.
7.2 Els Interventors Delegats intervindran els documents de gestió conforme determina l'apartat 4.3 d'aquesta Ordre.
7.3 Quant a les fases d'ordenació de pagament i llur realització material, les actuacions de la intervenció es portaran a terme de la següent manera:
a) La intervenció formal de l'Ordenació del pagament, la realitzarà, en tot cas, l'Interventor Delegat a la Direcció General del Tresor i Patrimoni, que exerceix a la vegada la de l'Ordenació Central de Pagaments, i es manifestarà al document "Índex de l'Ordenació Central" -Càrrec-, un cop finalitzat el procés administratiu comptable de les ordres de pagament.
La intervenció formal es referirà a la comprovació de l'existència de saldo en el crèdit corresponent i que el pagament hagi estat ordenat per l'autoritat competent.
b) La intervenció material del pagament s'efectuarà pel mateix òrgan que l'anterior i es manifestarà en el taló bancari o document de transferència.
La intervenció material es referirà a la comprovació entre el document comptable i document de pagament.
c) La presa de raó en comptabilitat s'acreditarà consignant en document comptable la signatura del Cap del Servei de Comptabilitat.
TRÀMITS EN ELS SERVEIS ADMINISTRATIUS DE LES SECRETARIES GENERALS TÈCNIQUES DE CADA DEPARTAMENT.
8.1 Els serveis administratius comprovaran que tots els documents de gestió estesos per ells o per les unitats de Gestió del seu Departament per a les operacions detallades en el número cinc responen als acords compresos en els expedients que els promoguin i que s'ajusten en tot moment a les normes dictades per la Intervenció per a la seva tramitació abans de sotmetre'ls a la signatura d'aquesta.
Els Serveis Administratius formularan els corresponents índexs per a la tramesa de documents i els seus justificants al Servei de Comptabilitat o a l'Ordenació Central de Pagaments mitjançant, sempre, la Intervenció Delegada i la Secretaria General de la Intervenció General, ja que aquest Centre Directiu portarà un registre únic d'entrades i sortides de documents.
En la confecció dels índex es tindran en compte les següents normes:
9.TRÀMITS A LA SECRETRIA GENERAL DE LA INTERVENCIÓ, SERVEI DE COMPTABILITAT I ORDENACIÓ CENTRAL.
9.1 Rebuts els documents comptables, la Secretaria General de la Intervenció procedirà a registrar-los sense comprovació del contingut de cada document però sí del seu número amb l'índex, i tornarà un dels exemplars de l'índex, correctament timbrat, al Servei Administratiu.
Un exemplar de l'índex restarà en el registre i els altres dos, juntament amb els documents, passaran el mateix dia als Serveis que correspongui.
9.2 El Servei Central de Comptabilitat, en els documents de gestió que no impliquin pagament, efectuarà les anotacions comptables oportunes, que restaran plasmades amb la signatura del Cap del Servei, i separarà l'expedient i el trametrà a les seves unitats d'origen mitjançant la Intervenció Delegada.
Els documents seran resolts en el termini màxim de vuit dies; si hi hagués qualsevol anomalia per la qual fos impossible de continuar l'expedient, es posarà en coneixement de l'Autoritat adient, als efectes oportuns.
9.3 L'Ordenació Central de Pagaments, en els documents, procedirà a comprovar que les ordres de pagament estiguin correctament expedides, que hi consti el pagament degudament proposat, intervingut i autoritzat, i que vagin acompanyades de la documentació que, segons les disposicions vigents, procedeixi.
També verificarà que les claus i els codis siguin correctes, especialment els relatius a la data d'assenyalament (si convé) de forma de pagament i els d'adreçament, bastanteig o endossament.
Qualsevol anomalia que impedeixi l'ordenació del pagament es posarà en coneixement de l'Autoritat que hagi reconegut l'obligació, als efectes oportuns.
9.4 Realitzades les operacions anteriors, l'Ordenació Central, sotmetrà els documents a l'Ordenador Central de Pagaments que, si els troba conformes, els autoritzarà, a reserva que s'acrediti l'existència de saldo en el crèdit pressupostari corresponent.
L'ordenació de pagament de l'esmentada ordre podrà ésser, efectuada per l'Honorable Conseller d'Economia i Finances o pel Director General del Tresor i del Patrimoni, de la següent manera:
Posteriorment tots els documents es trametran al Servei de Comptabilitat.
Els índex hauran d'anar quadrats i es faran els ajustaments necessaris si no es pogués cursar algun document.
9.5 El Servei Central de Comptabilitat procedirà a efectuar les anotacions comptables oportunes i la seva conformitat restarà validada amb la signatura del Cap del Servei.
Procedirà a separar de l'expedient el full blau i trametrà a l'Ordenació Central la resta de l'expedient perquè segueixi el seu curs.
Si el Servei Central de Comptabilitat trobés alguna ordre de pagament que no tingués crèdit suficient, ho indicarà a l'Ordenació central perquè aquesta ho posi en coneixement de l'Autoritat corresponent i procedeixi a fer les rectificacions i quadres del document de tramitació "Índex de l'Ordenació Central - Càrrec".
TRÀMITES A LA TRESORERIA GENERAL
10.1 Fins que s'estructuri la Tresoreria General i es creïn les Caixes Territorials o Secundaries, així com les Habilitats en els Departaments, tots els pagaments de la Generalitat s'efectuaran de manera centralitzada.
10.2 Rebuts els Índex de l'Ordenació Central per la Tresoreria General, aquesta procedirà a estendre els talons bancaris oportuns, així com les ordres de transferències en funció de la forma de pagament que consti en el document de gestió tramès.
La signatura d'aquests documents s'autoritzarà prèvia comprovació documental per l'Ordenador de Pagaments, per l'Interventor Delegat a la Direcció General del Tresor i del Patrimoni i el Tresorer General o les persones que aquest deleguin de forma reglamentària.
10.3 El lliurament dels talons i ordres de transferència contra els comptes corrents de la Generalitat als titulars de les ordres que hagin adoptat aquesta forma de cobrament o als seus apoderats, si s'escau, l'efectuarà la Dipositaria de la Tresoreria General, prèvia signatura del "rebut" en l'ordre de pagament.
10.4 La Dipositaria de la Generalitat, a través de la Tresoreria General, donarà compte diari al Servei Central de Comptabilitat i a l'Ordenació Central de Pagaments, mitjançant el document de tramitació "Índex de la Tresoreria General -Data-", de les Ordres de pagament satisfetes i remetrà una nota diària de la situació dels fons del Tresor de la Generalitat i els seus saldos diaris al Director General del Tresor i del Patrimoni, còpia del la qual es trametrà a la Intervenció Delegada a la Direcció General del Tresor i del Patrimoni.
11.1 Per al pagament de quantitats "a justificar" a què es refereix l'article 79 de la Llei General Pressupostària, s'utilitzaran els documents "OPJ" i "ADOP", segons correspongui.
11.2 L'Ordenació Central de Pagaments, abans de tramitar els documents expedits "a justificar", comprovarà, mitjançant els seus antecedents, si existeix alguna ordre pendent de justificació, per pagaments de la mateixa naturalesa i servei.
Si existís alguna d'aquestes condicions, serà suspès el tràmit dels nous documents i es tornaran al Servei Administratiu del Departament a què correspongui, indicant en l'índex corresponent el número d'ordre, la data de pagament, el perceptor i l'import de les ordres anteriors pendents de justificació.
Als efectes del paràgraf anterior, el Servei Administratiu del Departament, tan aviat com rebi la justificació d'aquesta mena d'ordre, ho posarà en coneixement de l'ordenació, sense esperar l'aprovació de compte.
11.3 Basant-se en les ordres de pagament expedides amb caràcter de " a justificar" en les quals no s'hagi rebut dins el termini reglamentari el compte corresponent, l'Ordenació Central de Pagaments elaborarà relacions periòdiques que trametrà als Serveis Administratius i als Interventors Delegats.
Basant-se en les relacions esmentades, els Interventors Delegats comminaran, per ofici, el Secretari que hagués produït el document de pagament i el comptedant perquè, de manera immediata, presentin l'oportuna justificació.
Si en termini de vuit dies no s'hagués retut el compte, ho posaran en coneixement de l'Ordenació Central en Pagaments perquè procedeixi, segons el que disposa la normativa aplicable a l'Administració central, i l'Interventor Delegat a l'Ordenació Central expedirà l'oportuna certificació de descobert, en cas necessari.
Única.- Els Serveis Administratius de les Secretaries Generals Tècniques tindran cura de complimentar els documents de gestió segons s'indica a continuació:
Els codis i les claus que figuren als impresos no seran omplerts en cap cas i queden reservats per al sistema de tractament automàtic de la informació.
Mentre el Parlament de Catalunya no procedeixi a l'aprovació i publicació de la Llei General Pressupostària i de la Llei de Contractes, tindran plena aplicació, en les matèries regulades per la present ordre, la Llei 11/1977, de 4 de gener, General Pressupostària; el text articulat de la Llei de Bases de Contractes de l'Estat, de 8 d'abril de 1965, i les seves modificacions posteriors, així com els seus Reglaments.
Aquest document entrarà en vigor el mateix dia de la seva publicació al Diari Oficial de la Generalitat, amb les salvetats del punt segon en tot el que es refereix a la comptabilitat de Despeses Públiques i el punt 3.21, que es refereix a les operacions comptables del Servei Central de Comptabilitat, que entraran en vigor el dia 1r. de gener.